Title: A hétköznapi erényekről
Description: Doncsev Toso, a magyarországi bolgár kisebbség, kisebbségi kultúra egyik vezéralakja, aki jelen könyvében a huszadik századi bolgár és európai történelem egy méltatlanul keveset emlegetett eseményére, a bolgár nemzet holokauszttal kapcsolatos gyakorlatilag egyedülálló helytállására hívja fel a figyelmet. Bulgária közel ötvenezer főt számláló zsidó közössége ugyanis két alkalommal is megmenekült a deportálás rémálmától, méghozzá a bolgár állam, de még inkább a hősies magatartást tanúsító bolgár pravoszláv egyház, és III. Borisz cár viszonyulása okán, aki személyesen állíttatta le a zsidók bevagonírozását. Mindez úgy volt lehetséges, hogy Bulgária addigra már elkötelezte magát politikailag - a revízió reményében - a náci Németország mellett. Ennek az időszaknak a hiteles, tényekkel alátámasztott történetét jegyzi le a szerző egy nyolc tételes, gazdagon jegyzetelt tanulmány keretei között, amely három nyelven szerepel a jelen kötetben: magyarul, bolgárul és angolul. A kiadványt Klein András, hazánk szófiai nagykövetének az előszava nyitja meg.
Subjects: Holocaust, Jewish (1939-1945), Jews, History
Places: Bulgaria
Time periods: 20th century